Ahots-Argiak Abesbatza

Ahots-Argiak Abesbatza 1997an sortu zen Gasteizko abesbatza bat da. Elkarte amateur bat da, adin ezberdineko hogeita hamar ahots mistoz osatutakoa. 2012tik “Un concierto, una causa” ekitaldi solidarioa antolatzen du, Araban dauden pertsona gaixoei ahotsa emanez.

Historia

Ahots koroa 
Musika koral talde hau 1997an sortu zen "Ahots Abesbatza" izenarekin, abesteko gogo handiz zebiltzan musika ikasle batzuen fruitu izanik eta Mamen Daubagna Arregui irakasle zelarik.

Ahots-Argiak Abesbatza 
2006an etapa berri bat hasi zuen Arabako Abesbatzen Elkartean sartzearekin batera eta helburu finkoarekin; inguru zabalagoan ezagutaraztea. Momentu horretatik, sortutako korala "Ahots-Argiak Abesbatza" izatera pasa zen.

Vital-Kutxabank Fundazioaren "Vitala Araban zehar" Programan, bere urteroko parte hartzea azpimarratzekoa da; baita Vitoria-Gasteizko Santa Maria Katedrala Fundazioaren "Kontzertuan eta irekita"-n ere. Bere ibilbidean zehar hainbat kontzertu eskeini ditu estatuan barna. Parte hartu duen lehiaketa batzuk hauek dira: Antigua Abesbatza Lehiaketa 2011; Bergamoko Federica's Week (Italia) 2012; Malgrat de Mar-ko Abesbatzen Jaialdi Internazionala 2013; XVII Festival Masas Corales "Jose María Díaz Bardales de Gijón" 2013; XXIII Certamen Nacional de Villancicos de Santo Domingo de la Calzada 2013; Caceresen Abesbatza Topaketa; II Abesbatza Topaketa 'Ciudad de Barbastro' 2015; I Ciclo de Música Coral de Santillana del Mar; II Abesbatza Topaketa "Kanta Getxo Kanta" 2016.

Zuzendaria 
Txikitatik, Mamen Daubagna Arreguik, musikarekiko pasioa sentitu zuen. Zazpi urterekin soilik orkesta bat zuzendu zuen eta "musikaria" izateko bere desioa adierazi zuen. Txikitako amets hau 19 urterekin errealitate bihurtu zen, Gasteizko Jesus Guridi Kontserbatorioan sartu eta Pianoko Goi Mailako gradua lortu zuelarik. Horduz geroztik, kontzertuak eskeini ditu, aldi berean irakaskuntzan arituz, lan munduan horretara dedikatuz. Daubagnak musika koraleko partitura klasiko eta garaikideko zuzenketak ere egiten ditu.

Un concierto una causa 
2012tik, Ahots-Argia Abesbatzak urtero Un concierto, Una causa antolatzen du, bere helburu nagusia Arabako pertsona gaixoen Elkarteei babesa eta ahotsa ematea izanik musikaren bitartez.

Sariak 
 Lehenego saria San Prudentzio Kofradiako abesbatzen Lehenengo lehiaketan, "Ángel de la Paz", 2017ko apirila.
 Hirugarren saria Malgrat de Mar-ko Abesbatzen Jaialdi Internazionalean 2013.
 Saria Buber Sariak 2013-an web/proiektu solidario onenari.

Erreferentziak

Kanpo estekak 

Gasteizko musika taldeak
Arabako Abesbatzak